b'\n_START_ARTICLE_\nPurtsen vasallilinna\n_START_PARAGRAPH_\nPurtsen vasallilinna (vir. Purtse m\xc3\xb5is, saks. Alt-Isenhof) on keskiaikainen linna L\xc3\xbcganusen kunnassa, It\xc3\xa4-Virumaan maakunnassa Virossa._NEWLINE_Linna mainitaan kirjallisissa l\xc3\xa4hteiss\xc3\xa4 vuonna 1421. Se edustaa siirtym\xc3\xa4tyyli\xc3\xa4 gotiikasta renessanssiiin. Linnan muurien paksuus on 2,35 metri\xc3\xa4. Linna oli muun muassa Fleming- ja Stackelberg-sukujen omistuksessa._NEWLINE_Toisen maailmansodan j\xc3\xa4lkeen se oli vain rapistuvia raunioita, kunnes linna vuosina 1987-1990 entistettiin; ylimpien kerrosten korjaukset tehtiin ilman tarkkoja tietoja, sill\xc3\xa4 s\xc3\xa4ilyneit\xc3\xa4 osia tai entist\xc3\xa4mist\xc3\xa4 auttavia historiatietoja ei ollut. Nykyisin linna on konsertti-, juhla- ja ravintolatila.'